O‘zbekistonning Olmaotadagi bosh konsulligi manzili o‘zgardi

O‘zbekistonning Olmaotadagi bosh konsulligi boshqa joyga ko‘chib o‘tgani sababli manzili o‘zgardi. Bu haqda O‘zbekiston tashqi ishlar vazirligi matbuot xizmatida ma'lum qilindi.
Endi bosh konsullik quyidagi manzil bo‘yicha joylashgan: 05000, Olmaota shahri, Jarokova ko‘chasi, 360-uy (Al-Forobiy shoxko‘chasi).
Bosh konsullik xodimlari bilan quyidagi telefon raqamlari orqali bog‘lanish mumkin: +7 (727) 390 26 16, +7 (727) 299 20 70. Elektron pochta: kz.uzconsulate@mfa.uz.
Ushbu bosh konsullikning konsullik okrugiga Olmaota va Chimkent shaharlari hamda Olmaota, Sharqiy Qozog‘iston, Jambil, Qizilo‘rda va Turkiston viloyatlari kiradi.